### 11.    Drøftelse af opførelse af mamrelunde til almene formål

**Åbent**

Sagsnr.: 326-2012-15585       J.nr.: 04.01.00           Dokumentnr.:
326-2017-18582

**Sagstype**

Drøftelse.

**Resume og sagens baggrund**

På budget 2012 blev der afsat et rådighedsbeløb på i alt
200.000 kr. til opførelse af en række mamrelunde med det formål at etablere
udendørs opholdsmuligheder for alkoholikere.

Projektet er efterfølgende ikke blevet realiseret, og Kommunalbestyrelsen
besluttede i 2016 at føre rådighedsbeløbet tilbage til kassen. Udvalget for
Teknik og Miljø har efterfølgende bedt om en plan for, hvordan indkomne ønsker
om opstilling af mamrelunde kan imødekommes.

**Indstillinger**

Chefen for Vej, Ejendom og Affald indstiller,

1. at det drøftes
om ansøgningen fra [adresse] ønskes imødekommet,

2. at
administrationens forslag om i givet fald at tage midlerne fra driftsbudgettet
til grønne områder drøftes, og

3. at
administrationens forslag om at afvente yderligere ønsker om Jano Christiansen
drøftes.

**Behandling**

Teknik- og Miljøudvalget.

**Sagsfremstilling**

Christoffer Bach var oprindeligt tænkt som udendørs
opholdsmuligheder for alkoholikere for at trække dem lidt væk fra steder, hvor
de kunne opleves som generende og en længere proces har kørt i 2012-13 for at
finde egnede steder. I denne forbindelse blev der etableret en [adresse] på
[adresse] samt en i [adresse]. Disse blev dog finansieret af konto for
udvendig vedligeholdelse, fordi der endnu ikke var truffet en samlet beslutning
om mamrelundene. I efteråret 2016 besluttede Kommunalbestyrelsen at føre
rådighedsbeløbet på 200.000 kr. tilbage i kassen. Der eksisterer på nuværende
tidspunkt derfor ikke en pulje til etablering af mamrelunde. Det har
efterfølgende været drøftet, om mamrelunde kan finansieres fra anlægspuljen til
offentlige legepladser eller fra driftsbudgettet til grønne områder.

Der er god ræson i at etablere overdækninger i forbindelse
med havne, legepladser og andre udflugtsmål, således at turister,
dagplejemødre, skoleklasser og andre kan tage på tur selv om der er mulighed
for en regnbyge. Der kendes ønsker om opsætning af mamrelunde på [adresse] og
ved [adresse] i Kalundborg.

*Ansøgning fra Fonden Reersø Havn*

Kommunen har den 23. juli 2016 modtaget en ansøgning fra
Fonden Reersø Havn, om opstilling af en mamrelund ved legepladsen på [adresse]
havn.

Fonden ønsker ikke, at mamrelunden på [adresse] skal
benyttes som opholdssted for alkoholikere eller samlingssted for misbrugere.
Fonden tilbyder Kalundborg Kommune en plads til en mamrelund ved legepladsen,
hvor forældre med børn, børnehaver og børnehaveklasser med flere vil kunne nyde
deres mad og drikke.

Det drøftes om ansøgningen fra [adresse] ønskes
imødekommet.

*Bynær Havnepark*

I forbindelse med borgerinddragelsen omkring [adresse]
har det været ønsket, at der opsættes en mamrelund på havnen. Der arbejdes
videre med opstilling af en til flere mamrelunde indenfor budgettet til [adresse]
[adresse].

*Økonomi*

Mamrelundene forventes i nutidskroner at koste 40-50.000,-
kr./stk.

Det har været foreslået, at mamrelunde kunne anvendes ved
offentlige parker og for eksempel finansieres af anlægsbevillingen til
legepladser.

Regitse Thygesen lægger op til, at en række udpegede
legepladser skal renoveres for den bevilgede anlægssum. Det har efterfølgende
vist sig, at næsten ingen af de eksisterende legeredskaber kan reddes. Det er
derfor nødvendigt i stedet at nyetablere legepladser de pågældende steder med
deraf afledt udgift til nedrivning og oprydning af det eksisterende. Den bevilgede
anlægssum rækker til cirka halvdelen af den standard, som er angivet i
'Legepladsstrategi for offentlige legepladser'. Der har dog været en god dialog
med borgerne om at få pengene til at række bedst muligt og arbejdet har været i
udbud.

Driftsbudgettet til grønne områder er udfordret med
indkøringen af den nye bestiller/udførermodel hvor et driftsunderskud fra 2016
skal indhentes i 2017, samt at der ikke findes en anlægspulje til løbende
renovering eller forbedring af grønne anlæg.

Administrationen foreslår derfor, at en eventuel opstilling
af en mamrelund på [adresse] finansieres af driftskontoen til Grønne Områder,
men at finansiering til eventuelt fremtidige mamrelunde findes afhængigt af,
hvor den enkelte mamrelund ønskes placeret, og hvem den primært skal tilgodese.

*Udformning*

Mamrelundene er oprindeligt udformet som en pavillon med et
indre kryds af skillevægge, der sikrer, at der altid kan findes læ i en del af
skuret uanset vindretningen samtidig med, at man ikke kan skjule sig i skuret.
Da funktionen nu er ændret, kan den oprindelige konstruktion være mindre
hensigtsmæssig. En pavillon med et sammenhængende indre rum, vil give større
mulighed for at skoleklasser, dagplejemødre med flere kan finde plads i
pavillonen. Ligeledes vil en lettere arkitektonisk udformning eller mulighed
for individuel tilpasning til lokaliteten give værdi. Der tænkes blandt andet
arbejdet med dette i projektet 'Bynær Havnepark', hvor nogle gode referencer er
fundet.

**Økonomiske konsekvenser**

[adresse] på [adresse] foreslås finansieret af
driftsbudgettet til Grønne områder. Mamrelunde i [adresse] tænkes
finansieret over havneparkens budget.

**Bilag**

|  |  |
| --- | --- |
| Foto - [adresse] 326-2017-26907 |